Държавен вестник, бр. 61, 2014 г., стр. 59

БРОЙ  61	
Д Ъ Р Ж А В Е Н  В Е С Т Н И К 	
СТР.  59  
г) в т. 4 думата „компетентности“ се заменя 
със „знания, умения и компетентности“.
3. Създава се ал. 6:
„(6) Степента на професионална квали­
фикация за всяка професия от Списъка на 
професиите за професионално образование и 
обучение по чл. 6 се определя в съответствие 
с Националната квалификационна рамка, 
приета с акт на Министерския съвет.“
§ 8. В чл. 9 се правят следните изменения 
и допълнения:
1. В ал. 2 след думите „висши училища“ 
се добавя „университетски и многопрофилни 
болници“.
2. Алинея 3 се изменя така:
„(3) Професионални знания, умения и 
компетентности могат да се придобият и чрез 
неформално обучение и самостоятелно учене.“
§ 9. Създава се чл. 9а: 
„Качество на професионалното образование и 
обучение
Чл. 9а. (1) Качеството е съвкупност от 
характеристики на професионалното образо­
вание и обучение, които са в съответствие с 
очакванията и потребностите на личността 
и на обществото. 
(2) Институциите по чл. 9 осигуряват ка­
чество на професионалното образование и 
обучение чрез изграждане на вътрешна система 
за осигуряване на качеството при спазване 
на държавните образователни изисквания за 
придобиване на квалификация по професии 
и на действащото законодателство. 
(3) Правилата за прилагането на вътреш­
ната система за осигуряване на качеството по 
ал. 2 се определят в правилника за дейността 
на обучаващата институция.
(4) Обучаващите институции разработват 
вътрешната си система за осигуряване на 
качеството по ал. 2 при условия и по ред, 
определени в наредба на министъра на обра­
зованието и науката, съгласувана с министъра 
на труда и социалната политика, министъра 
на икономиката и енергетиката, министъра на 
културата, министъра на младежта и спорта 
и министъра на земеделието и храните.
(5) С наредбата по ал. 4 се определят 
принципите за осигуряване на качеството, 
изискванията към институциите по чл. 9 за 
усъвършенстване на процесите за управление 
на качеството, показателите, условията и ре­
дът за измерване на постигнатото качество.“
§ 10. В чл. 10, ал. 3, т. 6 думата „непрекъс­
нато“ се заменя с „продължаващо“, а накрая 
се добавя „след придобита квалификация съ­
ответно по част от професия, първа или втора 
степен на професионална квалификация“.
§ 11. В чл. 11 т. 4 се изменя така: 
„4. програми Д:
а) с продължителност до 1 г. – за ученици 
със завършено основно образование или със 
завършен клас от средното образование;
б) за ученици със специални образователни 
потребности със завършен клас от прогимна­
зиалния етап на основното образование, като 
продължителността се определя с конкретната 
документация.“
§ 12. В чл. 12 т. 1 се изменя така: 
„1. програми А:
а) с продължителност до 1 г. за лица със 
завършен най-малко начален етап на основ­
ното образование или успешно завършен курс 
за ограмотяване, организиран от училища в 
системата на народната просвета по реда на 
Закона за насърчаване на заетостта или при 
условията и по реда на програми и проекти, 
финансирани със средства от европейските 
структурни фондове;
б) за лица със специални образовател­
ни потребности със завършен VIII клас по 
индивидуална образователна програма, с 
продължителност, определена с конкретната 
документация;“. 
§ 13. Член 13 се изменя така:
„Документация за професионалното образова-
ние и за професионалното обучение
Чл. 13. (1) Програмите по чл. 10, ал. 3, т. 1, 
2, 3 и 4 се конкретизират за всяка професия 
от списъка по чл. 6, ал. 1 с държавните об­
разователни изисквания за придобиване на 
квалификация по професии. 
(2) Програмите по чл. 10, ал. 3, т. 5 и 6 се 
конкретизират с документацията за професи­
онално обучение – учебни планове и учебни 
програми, които се разработват въз основа 
на държавните образователни изисквания за 
придобиване на квалификация по професии.
(3) Документацията по ал. 2 се разработва 
от обучаващата институция или от заявителя 
на професионалното обучение. При придобива­
не на степен на професионална квалификация 
документацията се разработва в съответствие 
с държавните образователни изисквания за 
придобиване на квалификация по професии.
(4) Държавните образователни изисквания 
за придобиване на квалификация по професии 
определят:
1. изисквания към кандидатите;
2. описание на професията;
3. единици резултати от учене;
4. изисквания към материалната база;
5. изисквания към обучаващите.
(5) Във основа на държавните образователни 
изисквания за придобиване на квалификация 
по професии се разработват учебни планове 
и учебни програми.
(6) Документацията по ал. 5 може да се 
разработва като модулни учебни планове и 
модулни учебни програми.